TSR บวกต่อ 4% โบรกอัพคำแนะนำ “ซื้อ” เป้า 4.30 บ. คาดไตรมาส 4/65 กำไรนิวไฮ
TSR บวกต่อ 4% โบรกปรับคำแนะ “ซื้อ” ราคาเป้าหมาย 4.30 บาท ลุ้นไตรมาส 4/65 ทำกําไรสูงสุด จากการซินเนอร์ยี่กับ SABUY แบบเต็มไตรมาสเป็นไตรมาสแรกที่บุ๊กรายได้เต็มตัว
TSR บวกต่อ 4% โบรกปรับคำแนะ “ซื้อ” ราคาเป้าหมาย 4.30 บาท ลุ้นไตรมาส 4/65 ทำกําไรสูงสุด จากการซินเนอร์ยี่กับ SABUY แบบเต็มไตรมาสเป็นไตรมาสแรกที่บุ๊กรายได้เต็มตัว
3 ม.ค. 2566

ผู้สื่อข่าวรายงานว่า วันนี้ (3 ม.ค. 66) ราคาหุ้น  บริษัท เธียรสุรัตน์ จำกัด (มหาชน) หรือ TSR ณ เวลา 11:10 น. อยู่ที่ระดับ 4 บาท บวก 0.14 บาท หรือ 3.63% สูงสุดที่ระดับ 4.16 บาท ต่ำสุดที่ระดับ 3.94 บาท ด้วยมูลค่าซื้อขาย 50 ล้านบาท

บริษัทหลักทรัพย์ ทรีนีตี้ จำกัด ระบุในบทวิเคราะห์ เมื่อวันที่ (12 ธ.ค. 65) ที่ผ่านมา ประเมินต่อ TSR ว่าไตรมาส 4/65 เป็นไตรมาสที่บริษัทฯ ทำกําไรสูงสุด จากการ synergy กับ บริษัท SABUY แบบเต็มไตรมาสเป็นไตรมาสแรก โดยบริษัท SABUY เข้ามาปรับปรุงโครงสร้างต่างๆรวมถึงการเพิ่มผลิตภัณฑ์ และเพิ่มช่องทางการจําหน่ายสินค้า ช่วยเพิ่มยอดขาย และลดค่าใช้จ่ายบางส่วน ด้านธุรกิจสินเชื่อคาดทรงตัว ในขณะที่ NPL ยังอยู่ในเกณฑ์ที่ควบคุมได้
ทั้งนี้คาดว่าความชัดเจนของการ synergy กับ SABUY จะเห็นได้ชัดในปี 66 โดยเรามองว่าปี 66 บริษัทจะสามารถโตได้แบบก้าวกระโดด โดยผู้บริหารมีความเชื่อมั่นว่าการเข้ามาของ SABUY จะทำให้บริษัทฯ เปลี่ยนแปลงอย่างชัดเจนและแน่นอน รวมถึงขยายเป้าทุกทาง ไม่ว่าจะเป็นยอดขาย การปรับปรุงทีมขายและรูปแบบการขาย และการครองส่วนแบ่งทางการตลาดที่มากขึ้น ทั้งนี้เราได้ประมาณการการเติบโตของรายได้การขายและกําไรในปี 66 ที่ 25% และ 39% ตามลำดับ ซึ่งเป็นการประมาณการแบบ conservative เปลี่ยนแนะนําจาก “ขาย” เป็น “ซื้อ” ราคาเป้าหมายปี 66 ที่ 4.30  บาทต่อหุ้น